open-index/open-wikipedia-markdown huggingface dataset:
Pleš (okres Lučenec)

**Pleš** je obec na Slovensku v okrese Lučenec.
 
## Polohopis
Obec leží v západnej časti Cerovej vrchoviny v doline Mučínskeho potoka. 
 
## Dejiny
V lokalite obce bol objavený mohylový násyp z mladšej doby kamennej. Prvá písomná zmienka o obci (Pelys) je z roku 1246. Obyvateľstvo sa zaoberalo poľnohospodárstvom a chovom oviec. Obec bola v roku 1397 farnosťou.

## Kultúra a zaujímavosti
### Pamiatky
* Rímskokatolícky kostol sv. Petra a Pavla, jednoloďová klasicistická stavba so segmentovým ukončením presbytéria, z rokov 1829 – 1830. Stavba bola obnovovaná v roku 1910. Interiér je zaklenutý pruskými klenbami. Hlavný oltár s obrazom sv. Petra a Pavla je z polovice 19. storočia. Kazateľnica v štýle luiséz pochádza z rovnakého obdobia. Na empore je umiestnený jednomanuálový organ od neznámeho organára z prelomu 18. a 19. storočia. Fasády kostola sú členené lizénovými rámami a oknami so záklenkom v tvare stlačeného oblúka. Veža vyrastá zo štítového priečelia v tvare rizalitu. Členená je kordónovou rímsou a pilastrami, ukončená je korunnou rímsou s prelamovaným štítom zvonovitou helmicou. Na veži sa nachádza historický zvon z roku 1693. 

Pleš - Rímskokatolícky kostol sv. Petra a Pavla.jpg|Kostol sv. Petra a Pavla
Pleš - Rímskokatolícky kostol sv. Petra a Pavla (2).jpg
Pleš - Rímskokatolícky kostol sv. Petra a Pavla (1).jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Radzovce

**Radzovce** sú obec na Slovensku v okrese Lučenec.

## Polohopis
Obec leží na juhu Slovenska uprostred Cerovej vrchoviny na brehu potoka Belina.
 
## Dejiny
V chotári obce sa našli paleontologické nálezy jaskynných medveďov a iných živočíchov. Radzovce sú aj významnou archeologickou lokalitou, bolo tu odkryté osídlenie z neskorej kamennej doby, sídlisko a žiarové pohrebisko pilínskej kultúry z mladšej doby bronzovej (odkryli tu 1334 hrobov), slovanské sídlisko zo 11.12. storočia a zaniknutý stredoveký kostol. Prvá písomná zmienka o obci (Ragiank) je z roku 1246. Bola majetkom Fiľakovského panstva. V 15. a 16. storočí sa členila na obce *Horné Kostolné* a *Dolné Kaplnkové*. V 1. polovici 17. storočia boli obe obce zničené a obnovené v roku 1680 už ako jediná obec. Obyvateľstvo sa zaoberalo poľnohospodárstvom, chovom oviec a baníctvom (čadičový a trachytový lom).

Miestna časť *Monosa* (pôvodne *Monasta teluke*) bola písomne doložená v roku 1341.

## Kultúra a zaujímavosti

### Pamiatky
* Rímskokatolícky Kostol Panny Márie Kráľovnej, jednoloďová historizujúca stavba s polygonálnym ukončením presbytéria a predstavanou vežou, z roku 1913. Interiér kostola je zaklenutý valenou klenbou. Zariadenie pochádza z doby vzniku kostola. Na empore je umiestnený jednomanuálový organ od Jozefa Hardoníka z roku 1913. Fasády sú členené opornými piliermi a oknami s polkruhovým záklenkom a profilovanými šambránami. Veža je členená kordónovými rímsami a pilastrami, v hornej časti s nárožným skosením a ukončená ihlancovou helmicou. 

Radzovce - Kostol Panny Márie Kráľovnej (1).jpg|Kostol Panny Márie Kráľovnej


## Osobnosti obce
### Rodáci
* Ján Čomaj (* 1935), novinár
* Ján Ľupták (* 1946), politik

## Partnerská obec
*  Varšany, Maďarsko

## Referencie

## Iné projekty

## Externé odkazy
* 


Kategória:Obce okresu Lučenec
Podrečany

**Podrečany** sú obec na Slovensku v okrese Lučenec.
 
## Polohopis
Obec leží pri vyústení doliny Krivánskeho potoka do Lučenskej kotliny. 
 
## Dejiny
V chotári obce sa odkryli nálezy z doby kamennej a popolnicové pohrebisko z mladšej doby bronzovej. Prvá písomná zmienka o obci (Potruchan) je z roku 1393. Patrila Divínskemu hradnému panstvu. Obyvateľstvo sa zaoberalo poľnohospodárstvom, chovom dobytka a neskôr výrobou fajok. V obci bol i mlyn a cukrovar.

## Kultúra a zaujímavosti
### Pamiatky
* Kaštieľ, jednopodlažná historizujúca stavba s prvkami secesie na pôdoryse písmena U s manzardovou strechou, z roku 1893. V súčasnosti je kaštieľ v súkromných rukách. Objekt bol inšpirovaný francúzskou zámockou architektúrou. Hlavná fasáda orientovaná do záhrady graduje v trojosovom portiku. Na úrovni prízemia tvoria portikus tri osy arkády nesenej toskánskymi stĺpmi, na prvom poschodí sa nachádza terasa s balustrádou. Atika je dekorovaná reliéfnym maskarónom a rodovým erbom. Pri kaštieli sa nachádza historický prírodnokrajinársky park. 

Podrečany - Kaštieľ (2).jpg|Miestny kaštieľ
Podrečany - Kaštieľ (3).jpg
Podrečany - Kaštieľ (1).jpg
Podrečany - Kaštieľ.jpg|Kaštieľ pred obnovou
Podrečany - park pri kaštieli.jpg|Park pri kaštieli


* Kaplnka sv. Trojice, jednoloďová baroková stavba so segmentovým ukončením presbytéria, bez veže, z 18. storočia. Vnútorný priestor je zaklenutý krížovými hrebienkovými klenbami. Hlavný oltár v šírke celého presbytéria je neskorobarokový baldachýnového typu z druhej polovice 18. storočia. Na oltári je mladší obraz Najsvätejšej trojice, v interkolumniách sú umiestnené sochy sv. Štefana, Imricha, Ondreja a Jozefa. Fasády kaplnky sú členené lizénovými rámami a oknami so segmentovým záklenkom a šambránami. Priečelie je členené pilastrami a ukončené štítom s prelamovanou profilovanou rímsou.

* Evanjelický kostol, jednoloďová klasicistická stavba so segmentovým ukončením presbytéria a predstavanou vežou, z rokov 1863 – 1866. Kostol bol postavený na mieste staršej modlitebne z roku 1836. Interiér kostola je zaklenutý českou plackou a pruskou klenbou, presbytérium je zaklenuté konchou. Nachádza sa tu klasicistická kazateľnica a portálový oltár s obrazom Kristus v Getsemanskej záhrade z polovice 19. storočia. Na empore je umiestnený jednomanuálový organ od Júliusa Gunu z 20. rokov 20. storočia. Fasády kostola sú členené lizénami a oknami s polkruhovým záklenkom. Veža je členená kordónovými rímsami a lizénovými rámami a zakončená trojuholníkovými štítmi a ihlancovou helmicou. 

Podrečany - Kaplnka (1).jpg|Kaplnka sv. Trojice
Podrečany - Kaplnka.jpg


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Mikušovce (okres Lučenec)

**Mikušovce** sú obec na Slovensku v okrese Lučenec.

## Polohopis
Obec leží v Lučenskej kotline na nive rieky Ipeľ.

## Obyvateľstvo
### Sčítanie 2011
 **údaje:** *Sčítanie obyvateľov, domov a bytov v roku* 2011

## Dejiny
Prvá písomná zmienka o obci (Miksi) je z roku 1460, ale už od 14. storočia bolo tunajšie sídlisko majetkom panstva z Haliče. Obyvateľstvo sa zaoberalo poľnohospodárstvom. V roku 1896 polovica obce zhorela. Mikušovce v roku 1966 pričlenili k Lučencu, osamostatnili sa v roku 1992.
 
## Kultúra a zaujímavosti
### Pamiatky
* Rímskokatolícky Kostol Ružencovej Panny Márie, jednoloďová neobaroková stavba s polygonálnym ukončením presbytéria a vežou tvoriacou súčasť jej hmoty, z roku 1896. Interiér je zaklenutý pruskými klenbami, presbytérium krížovou hrebienkovou klenbou. Mobiliár kostola pochádza z doby jeho vzniku. Na empore je umiestnený jednomanuálový organ od Carla Leopolda Wegensteina zo začiatku 20. storočia. Fasády sú členené lizénovými rámami a oknami s polkruhovým záklenkom a skosenými špaletami. Veža je ukončená barokovou helmicou s laternou. 

Súbor:Kostol - Mikušovce (okr. Lučenec).jpg|Kostol Ružencovej Panny Márie
Súbor:Kostol - Mikušovce - okres Lučenec.jpg


## Referencie

## Iné projekty

## Externé odkazy
* 


Kategória:Obce okresu Lučenec
Čamovce

**Čamovce** sú obec na Slovensku v okrese Lučenec.
 
## Polohopis
Obec leží v severnej časti Cerovej vrchoviny v doline Čamovského potoka a prítoku Beliny. 
 
## Dejiny
V chotári obce boli objavené nálezy z doby bronzovej. Prvá písomná zmienka o obci je z roku 1240. Patrila hradnému panstvu Hajnáčka. Počas tureckej nadvlády si obyvateľstvo mnoho vytrpelo, až nakoniec Turci obec vypálili. Obyvatelia sa zoberali hlavne poľnohospodárstvom, neskôr pracovali i v kameňolome na Belinskom vrchu.

## Kultúra a zaujímavosti
### Pamiatky
* Szeyffertovský kaštieľ, jednopodlažná klasicistická stavba na pôdoryse obdĺžnika so stredným rizalitom, z prvej polovice 19. storočia. Prefasádovaný bol koncom 19. storočia. Priečeliu dominuje vstupný trojosový stĺpový portikus. Objekt je opustený a chátra. 

* Rímskokatolícky Kostol sv. Anjelov strážcov, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1846. Kostol bol upravovaný v roku 1910 a 1946. V interiéri sa nachádza rovný strop s fabiónom. Na empore je umiestnený jednomanuálový organ od značky Rieger z roku 1928. Fasády sú členené lizénami a oknami s polkruhovými záklenkami so šambránami. Veža je členená kordónovou rímsou a ukončená trojuholníkovými štítmi a ihlancovou helmicou.

Csomatelke úrilak.png|Kaštieľ v roku 1903
Csoma templom.png|Rímskokatolícky kostol
Csomai templom.jpg|Interiér kostola
Csomai templom oltár.jpg|Oltár


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Čakanovce (okres Lučenec)

**Čakanovce** sú obec na Slovensku v okrese Lučenec.
 
## Polohopis
Obec leží v západnej časti Cerovej vrchoviny v doline potoka Belina. 
 
## Dejiny
V chotári obce boli objavené významné paleontologické nálezy a morské lastúrniky. Prvá písomná zmienka o obci je z roku 1439. Patrila rozličným zemepánom. Počas vojen v 17. storočí spustla. Obnovili ju v 18. storočí. Obyvatelia sa zaoberali hlavne poľnohospodárstvom.

## Kultúra a zaujímavosti
### Pamiatky
* Rímskokatolícky Kostol sv. Alžbety Uhorskej, jednoloďová pôvodne baroková stavba s polygonálnym ukončením presbytéria a vežou tvoriacou súčasť jej hmoty, z roku 1778. Kostol bol obnovovaný v rokoch 1894, 1925 a 1947. Interiér kostola je zaklenutý valenou klenbou. Nachádza sa tu historizujúci oltár a kazateľnica z 19. storočia. Na empore je umiestnený jednomanuálový organ od Sándora Országha zo začiatku 20. storočia. Fasády kostola sú hladké s oknami s polkruhovým záklenkom. Veža vystupuje z priečelia vo forme rizalitu, ukončená je ihlancovou helmicou.

Čakanovce - Kostol sv. Alžbety.jpg|Kostol sv. Alžbety
Čakanovce - Kostol sv. Alžbety (1).jpg


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Bulhary (okres Lučenec)

**Bulhary** sú obec na Slovensku v okrese Lučenec.

## Kultúra a zaujímavosti
### Pamiatky
* Rímskokatolícky Kostol Všetkých svätých, jednoloďová klasicistická stavba so segmentovým ukončením presbytéria a predstavanou vežou, z roku 1849. Obnovou prešiel v roku 1893. Interiér je plochostropý. Nachádza sa tu neskorobarokový oltár z obdobia okolo roku 1800. Fasáda kostola sú hladké s oknami s polkruhovými záklenkami. Veža je členená lizénovými rámami a ihlancovou helmicou.

### Turistika
Obcou prechádza červená turistická trasa 0805.

## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Boľkovce

**Boľkovce** sú obec na Slovensku v okrese Lučenec. V časti obce Boľkovská osada sa nachádza športové letisko Lučenec.
 
## Dejiny
Prvá písomná zmienka o obci *Buchk* je z roku 1255. V roku 1481 patrila Divínskemu hradnému panstvu, potom Somoskőovcom. Veľkostatky tu mali Zacharovci a Szilassyovci. Obyvateľstvo sa zaoberalo roľníctvom, chovom dobytka, ošípaných a oviec.

## Kultúra a zaujímavosti
### Pamiatky
* Rímskokatolícky Kostol sv. Dionýza Areopageta, jednoloďová klasicistická stavba s polygonálnym ukončením presbytéria a predstavanou vežou, z 90. rokov 18. storočia. Kostol bol upravovaný v roku 1889. Interiér kostola je zaklenutý českými plackami, presbytérium konchou. Mobiliár tvorený hlavným a bočným oltárom a kazateľnicou je eklektický z doby úpravy kostola na konci 19. storočia. Na empore je umiestnený jednomanuálový organ od Sándora Országha z roku 1877. Fasády kostola sú členené lizénovými rámami a oknami so segmentovým záklenkom s podseknutím a šambránami s páskou a klenákmi. Veža je členená pilastrami a ukončená korunnou rímsou s terčíkom s hodinami a barokovou helmicou s laternou.

Boľkovce - Rímsko-katolícky kostol sv. Dionýza Areopageta -003.jpg|Kostol sv. Dionýza Areopageta
Boľkovce - Rímsko-katolícky kostol sv. Dionýza Areopageta -002.jpg
Boľkovce - Rímsko-katolícky kostol sv. Dionýza Areopageta.jpg
Rímsko-katolícky kostol sv. Dionýza Areopageta - Boľkovce.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Biskupice (okres Lučenec)

**Biskupice** sú obec na Slovensku v okrese Lučenec.
 
## Polohopis
Obec leží v severozápadnej časti Cerovej vrchoviny v doline prítoku potoka Belina. 
 
## Dejiny
Obec vznikla v 12. storočí a patrila Ostrihomskému arcibiskupstvu. Počas tureckej nadvlády ju okupovali Turci. Z chotára obce viedol vodovod na Fiľakovský hrad. V roku 1246 bol pôvodný kostol obce i s farnosťou zničený *Fulcom*. Obyvateľstvo sa zaoberalo poľnohospodárstvom.

## Kultúra a zaujímavosti
### Pamiatky
* Rímskokatolícky Kostol sv. Štefana kráľa, jednoloďová baroková stavba so segmentovým ukončením  presbytéria a vežou tvoriacou súčasť jej hmoty, z roku 1728. Kostol bol upravovaný v roku 1818 a obnovovaný v rokoch 1887, 1925 a 1950. Presbytérium kostola je zaklenuté českou plackou, loď krížovou klenbou s medziklenbovými pásmi. Oltár je neorománsky z konca 19. storočia. Krstiteľnica je mramorová s lupienkovou kupou z prvej polovice 18. storočia. Na empore je umiestnený jednomanuálový organ od Ferdinanda Komornika z tretej tretiny 19. storočia. Fasády kostola sú členené združenými lizénami a oknami so segmentovým záklenkom a šambránami. Veža vyrastá zo štítového priečelia vo forme rizalitu. Veža je členená kordónovou rímsou, pilastrami a ukončená je korunnou rímsou s terčíkom s hodinami a zvonovitou helmicou s laternou.

* Pohrebná kaplnka Zvestovania Panne Márii, neskorobaroková jednoloďová stavba s polygonálnym záverom, z roku 1750. Interiér je zaklenutý pruskou klenbou. Nachádza sa na miestnom cintoríne. Fasády kaplnky majú skosené hrany, portál so segmentovým záklenkom má v klenáku ostenia reliéfny erb.

* Socha sv. Jána Nepomuckého, ľudová práca z 19. storočia. Nachádza sa pri miestnej kaplnke.

* Drevená ľudová zvonica pri kaplnke z prvej polovice 20. storočia. Nachádza sa pri miestnej kaplnke.

Biskupice (okr. Lučenec) - Kaplnka.jpg|Pohrebná kaplnka
Biskupice (okr. Lučenec) - socha sv. Jána Nepomuckého.jpg|Socha sv. Jána Nepomuckého
Biskupice (okr. Lučenec) - drevená zvonica.jpg|Drevená zvonička


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Trebeľovce

**Trebeľovce** sú obec na Slovensku v okrese Lučenec.

## Časti obce
Obec je rozdelená na štyri časti: Láza, Trebeľovce, Muľka, Dolná Bába s hlavným centrom Trebeľovce. Od okresného mesta Lučenec sú vzdialené 12 km na juhovýchod.

## Kultúra a zaujímavosti
### Pamiatky
* Rímskokatolícky Kostol sv. Alžbety Uhorskej v Trebeľovciach, jednoloďová neogotická stavba s polygonálnym ukončením presbytéria a vežou tvoriacou súčasť jej hmoty, z roku 1896. Kostol bol obnovovaný v roku 1928. Interiér kostola je zaklenutý krížovou klenbou so svorníkmi. Oltár sv. Alžbety je neoklasicistický z konca 19. storočia. Nachádza sa tu aj socha Panny Márie s Ježiškom z 18. storočia a reliéfny obraz sv. Alžbety z konca 19. storočia. Fasáda je členená oknami s polkruhovým záklenkom a opornými piliermi. Veža je členená kordónovými rímsami a lizénami, ukončená je zvonovitou helmicou s laternou. 

Rímskokatolícky kostol sv. Alžbety Uhorskej - Trebeľovce.jpg|Kostol sv. Alžbety Uhorskej
Trebeľovce - Rímskokatolícky kostol sv. Alžbety Uhorskej (1).jpg


* Rímskokatolícky Kostol Najsvätejšieho srdca Ježišovho v časti Muľka, jednoloďová neoklasicistická stavba s polkruhovou apsidou a predstavanou vežou, z roku 1894. Interiér kostola je zaklenutý valenou klenbou, apsida konchou. Fasáda je členená oknami s polkruhovým záklenkom a šambránami s klenákmi a opornými piliermi. Veža je členená lizénami a ukončená ihlancovou helmicou.

Trebeľovce (časť Muľka) - Rímskokatolícky kostol.jpg|Kostol Najsvätejšieho srdca Ježišovho v Muľke
Trebeľovce (časť Muľka) - Rímskokatolícky kostol Najsvätejšieho Srdca Ježišovho.jpg
Rímskokatolícky kostol - Trebeľovce (časť Muľka).jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Tomášovce (okres Lučenec)

**Tomášovce** sú obec na Slovensku v okrese Lučenec.

## Dejiny
Obec bola osídlená už v eneolite. Prvá písomná zmienka o obci *Tomasy* je z roku 1247. Patrila Haličskému panstvu. Obyvateľstvo sa zaoberalo roľníctvom, výrobou fajok a mali i pivovar. Obec v roku 1704 vypálili vojaci, celá zhorela aj v roku 1856.

## Kultúra a zaujímavosti

### Pamiatky
* Zaniknutý stredoveký evanjelický kostol, jednoloďová stavba s predstavanou vežou. Pri kostole fungovala evanjelická škola od roku 1622. Kostol bol zničený ustupujúcimi nemeckými vojskami na konci druhej svetovej vojny. Stavba s narušenou statikou bola rozobraná, zachovala sa časť vnútorného zariadenia. Evanjelickí veriaci si postavili nový kostol v roku 1995.

Tomášovce - Evanjelický kostol.jpg|Evanjelický kostol


## Osobnosti obce

### Rodáci
* Pavel Uhorskai (* 1919 – † 2010), evanjelický kňaz a generálny biskup ECAV
* Pavol Hrnčiar (* 1930 – † 2007), chemik a vysokoškolský pedagóg

## Referencie

## Iné projekty

## Externé odkazy
* 
* Najkrajší kraj – turistické atrakcie v obci


Kategória:Obce okresu Lučenec
Šurice

**Šurice** sú obec na Slovensku v okrese Lučenec.
 
## Polohopis
Obec leží v strednej časti Cerovej vrchoviny. 
 
## Dejiny
Prvý písomný doklad o existencii obce je z roku 1245. Osada vznikla pod hradom. Písomná zmienka o farnosti je v súpise pápežských desiatkov z rokov 1332 – 1337. Obec postihli turecké a kurucké vojny. Obyvateľstvo sa zaoberalo hlavne poľnohospodárstvom.
 
## Kultúra a zaujímavosti
### Pamiatky
* Rímskokatolícky Kostol sv. Michala archanjela, jednoloďová neorománska stavba s polkruhovým ukončením presbytéria, transeptom a predstavanou vežou, z rokov 1864 – 1867. Interiér kostola je zaklenutý českými plackami. Mobiliár a výmaľba pochádza z doby vzniku kostola. Na empore je umiestnený jednomanuálový organ od značky Rieger z roku 1890. Fasáda je dekorovaná neorománskym tvaroslovím, oknami s polkruhovým záklenkom, oblúčkovým vlysom a opornými piliermi. Veža je členená kordónovou rímsou s oblúčkovým vlysom, opornými piliermi a ukončená trojuholníkovými štítmi a ihlancovou helmicou.

Kostol sv. Michala - Šurice.jpg|Kostol sv. Michala archanjela
Šurice - Kostol sv. Michala -001.jpg
Šurice - Kostol sv. Michala (2).jpg
Šurice - Kostol sv. Michala - interiér -c.jpg|Interiér kostola
Šurice - Kostol sv. Michala - interiér -b.jpg


* Socha Nepoškvrnenej Panny Márie, neoklasicistická socha z konca 19. storočia. Nachádza sa pred kostolom.

Šurice - Socha Nepoškvrnenej Panny Márie.jpg|Socha Nepoškvrnenej Panny Márie pred kostolom
Šurice - Kríž v obci.jpg|Socha Ukrižovaného pri kostole


### Prírodné pamiatky
V obci sa nachádza prírodná pamiatka *Soví hrad*, vyhlásená v roku 1964 na ploche 2,81 ha, v roku 2001 rozšírená o 86,81 ha. V katastri obce sa našiel *Šurický poklad*, obsahujúci 5474 strieborných mincí zo 16. – 17. storočia. 

Soví hrad -009.jpg|Soví hrad
Soví hrad -017.jpg
Soví hrad -016.jpg
Soví hrad -018.jpg
Šurice - Soví hrad - chránené územie.jpg


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Fiľakovské Kováče

**Fiľakovské Kováče** sú obec na Slovensku v okrese Lučenec.

## Kultúra a zaujímavosti
### Pamiatky
* Rímskokatolícky Kostol sv. Ladislava, jednoloďová neoklasicistická stavba s polygonálnym ukončením presbytéria a mierne predstavanou vežou z roku 1899. Kostol vznikol na staršom základe. Obnovou prešiel v roku 1949. Presbytérium je zaklenuté valenou klenbou, loď krížovou klenbou s medziklenbovými pásmi. Oltár pochádza z konca 19. storočia. Na empore je umiestnený jednomanuálový organ od Júliusa Gunu z 10. rokov 20. storočia. Fasády sú členené opornými piliermi a oknami s polkruhovými záklenkami a šambránami. Veža je členená lizénovými rámami a ukončená korunnou rímsou s terčíkom a ihlancovou helmicou.
* Kaplnka sv. Jána Nepomuckého, baroková stavba z konca 18. storočia.

Súbor:Rím. kat. kostol sv. Ladislava - Fiľakovské Kováče.jpg|Kostol sv. Ladislava
Súbor:Fiľakovské Kováče - kostol -a.jpg
Súbor:Fiľakovské Kováče - kostol -b.jpg
Súbor:Fiľakovské Kováče - zákutie obce.jpg


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Gregorova Vieska

**Gregorova Vieska** je obec na Slovensku v okrese Lučenec.

## Kultúra a zaujímavosti
### Pamiatky
* Evanjelická zvonica, jednoduchá ľudová stavba na pôdoryse štvorca. Zvonica má hladké fasády, ukončená je ihlancovou helmicou.

Súbor:Gregorova Vieska - Zvonica.jpg|Miestna zvonica


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Šiatorská Bukovinka

**Šiatorská Bukovinka** je obec na Slovensku v okrese Lučenec. Blízko obce sa nachádza zrúcanina hradu Šomoška a NPR Šomoška.

## Polohopis
Obec sa nachádza v južnej časti okresu Lučenec, ktorý patrí do Banskobystrického kraja. Leží v hornej časti potoka Belina a Bukovinského potoka neďaleko štátnej hranice s Maďarskom.

## Kultúra a zaujímavosti
### Pamiatky
* Hrad Šomoška, zrúcaniny gotického hradu pochádzajúce z prelomu 13. a 14. storočia. Hrad sa nachádza tesne na hranici s Maďarskom. Pôvodne strážil cestu medzi Fiľakovom a Vacovom. Vybudoval ho pred rokom 1291 Peter Kačič. Neveľký komplex bol tvorený hradným palácom, dvoma vežami a hradným nádvorím obkoleseným hradbou. V období tureckého nebezpečenstva slúžil ako protiturecká pevnosť. V rokoch 1573 – 1596 bol v držaní Turkov. Po porážke povstania Františka II. Rákociho, ktorého vojská hrad v roku 1703 dobyli, bol cisárskym vojskom zbúraný. Odvtedy sa nachádza v ruinách.

Somosko castle.jpg|Letecká pohľad na hrad
SomoskoCastle.jpg
Šiatorská Bukovinka - hrad Šomoška (1).jpg 
Somoskői vár.JPG
Šiatorská Bukovinka - hrad Šomoška.jpg
Somoska-fortress-eastern-wall.jpg|Detail opevnenia hradu


## Referencie

## Pozri aj
* Zoznam kultúrnych pamiatok v obci Šiatorská Bukovinka

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Rapovce

**Rapovce** (v minulosti *Rapovec*, ) sú obec na Slovensku v okrese Lučenec.
 
## Polohopis
Obec leží na rozhraní Lučenskej kotliny a Cerovej vrchoviny na nive a terase rieky Ipeľ. 
 
## Dejiny
V chotári obce sa našli archeologické nálezy z bronzovej doby, nížinné sídlisko, ako aj bohatý stredoveký materiál, hlavne keramika zo sivého a bieleho materiálu. Prvá písomná zmienka o obci (Rop) je z roku 1299. Na konci 16. storočia ju Turci vypálili a obnovená bola až v 17. storočí. Obec bola v minulosti aj napriek vybudovaniu ochranného valu okolo rieky Ipeľ niekoľkokrát zaplavená.

## Kultúra a zaujímavosti
### Pamiatky
* Rímskokatolícky Kostol sv. Martina, jednoloďová baroková stavba so segmentovým ukončením presbytéria a vežou tvoriacou súčasť jej hmoty, z roku 1764. Kostol bol upravovaný v rokoch 1854 a 1895. Kostol bol výrazne poškodený počas druhej svetovej vojny, jeho zariadenie je teda novodobé. Fasády kostola sú hladké s oknami so segmentovým záklenkom s podseknutím. Veža vyrastá zo štítového priečelia vo forme rizalitu členeného kordónovou rímsou a lizénami. Po stranách veže sú umiestnené dve niky so sochami svätcov. Portál v podveží so záklenkom v tvare stlačeného oblúka má kamenný portál s klenákom s vročením vzniku stavby. Veža je členená pilastrami a ukončená ihlancovou helmicou.

* Budova fary, pôvodne baroková kúria, jednopodlažná stavba na pôdoryse obdĺžnika s valbovou strechou, z roku 1768. Hlavná fasáda je členená dvojosovým rizalitom ukončeným trojuholníkovým štítom s tympanónom, v ktorom sa nachádza nika so sochou Madony. 

Rapovce - Rímskokatolícky kostol.jpg|Kostol sv. Martina biskupa
Rapovce - kostol.jpg
Rapp.jpg
Rapovce - Saint Martin church.jpg
Rapovce - Fara.jpg|Budova fary


## Občianska vybavenosť
V obci sa nachádza termálne kúpalisko.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Panické Dravce

**Panické Dravce** sú obec na Slovensku v okrese Lučenec.

## Polohopis
Panické Dravce sa nachádzajú 5 km od Lučenca, na južnej ceste z Lučenca do Veľkého Krtíša, ktorá vedie popri rieke Ipeľ. Obec mala k 31. 12. 2015 spolu 744 obyvateľov.

## Dejiny
Prvá písomná zmienka o obci je z roku 1246 pod názvom Draus. V ďalších zmienkach sa spomína ako Darocz v roku 1488, v roku 1573 ako Panydarocz alebo Pani Darocz. Obec bola majetkom rôznych zemianskych rodov ako Daróczyovci, Madáchovci a ďalší. Za vojen začiatkom 17. storočia spustla, obnovená bola okolo roku 1680 ako osada a začiatkom 18. storočia sa vyvinula opäť v obec. Obyvatelia obce sa zaoberali poľnohospodárstvom a vinohradníctvom. V roku 1773 ju nachádzame pod názvom Dravcze. V roku 1920 mala obec názov Pani Darovce, 1927 Panitské Dravce a od roku 1948 sa nazýva Panické Dravce, maď. Panyidaróc.

V 10. – 11. storočí boli obľúbenými poľovnými oblasťami kráľov zvolenské lesy. Vedľa ciest smerujúcich na Zvolen sa vytvárali služnovské obce s rozdielnymi spoločenskými povinnosťami a právami. Ich hlavnou povinnosťou bolo zaopatriť kráľovský sprievod. Obce kráľovských poľovníkov boli pomenované „Daróz“. Odtiaľ pochádza aj názov obce.

## Demografia
### Sčítanie 2011
 **údaje:** *Sčítanie obyvateľov, domov a bytov v roku* 2011

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1910. Kostol vznikol na starších základoch. Interiér je zaklenutý valenou klenbou s lunetami a krížovou klenbou. Vnútorné zariadenie kostola je neorenesančné, z doby vzniku stavby. Na empore je umiestnený jednomanuálový organ od Józsefa Angstera z roku 1904. Fasády kostola sú členené lizénovými rámami a oknami s polkruhovým záklenkom a profilovanými šambránami. Veža vytvára na fasáde rizalit, členená je lizénovými rámami a ukončená barokovou helmicou s laternou. Vo veži sa nachádzajú zvony z rokov 1771 a 1807.

Panické Dravce - Kostol Najsvätejšej Trojice.jpg|Kostol Najsvätejšej Trojice
Panyidaróc templom 1.JPG
Panyidaróc templom 2.JPG
Panyidaróc kereszt 3.JPG|Kríž pri kostole


### Zaujímavosti
Okolie obce tvorí pekná príroda skrášlená korytom rieky Ipeľ. Dva kilometre od obce smerom na juh sa nachádzajú Velické štrkoviská, ktoré tvorí viacero povrchových baní na ťažbu štrku. V štyroch baniach sa už neťaží a teda slúžia ako vyhľadávaný rybársky revír pre rôznorodosť rybných druhov. V okolí obce sa nachádzajú cyklistické trasy, či už po ochrannej hrádzi rieky Ipeľ, alebo v blízkych Mestských lesoch mesta Lučenec.

## Referencie

## Iné projekty

## Externé odkazy
* 


Kategória:Obce okresu Lučenec
Veľká nad Ipľom

**Veľká nad Ipľom** je obec na Slovensku v okrese Lučenec.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová baroková stavba s polkruhovým ukončením presbytéria a predstavanou vežou, z roku 1762. Kostol prešiel obnovou v roku 1896 a 1935, keď vznikla výmaľba interiéru. V roku 1997 prešiel obnovou exteriér. Interiér je plochostropý, presbytérium je zaklenuté českou plackou. Hlavný oltár je klasicistický z prvej polovice 19. storočia. Oltárny obraz s motívom Všetkých svätých je dielom Ľudovíta Kubányiho z roku 1888. Na empore je umiestnený jednomanuálový organ od Józsefa Angstera z roku 1898. Fasády kostola sú členené lizénami a oknami so segmentovým záklenkom s podseknutím. Na čelnej fasáde sa nachádzajú dve niky so sochami svätcov. Veža kostola je členená pilastrami a ukončená korunnou rímsou s terčíkom zvonovitou helmicou s laternou.

Vilke templom 2.JPG|Kostol Všetkých svätých
Vilke templom 1.JPG
Vilke szakr kisemlek 1.JPG


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Nitra nad Ipľom

**Nitra nad Ipľom** () je obec na Slovensku v okrese Lučenec.
 
## Polohopis
Obec leží v juhovýchodnej časti Lučenskej kotliny na nive rieky Ipeľ. 
 
## Dejiny
Prvá písomná zmienka o obci (Nitra) je z roku 1350. Vyvinula sa zo starého osídlenia, patrila Fiľakovskému panstvu. Obyvateľstvo sa zaoberalo poľnohospodárstvom. V roku 1820 dve tretiny obce vyhoreli. Od roku 1911 sa tu nachádzal gejzír, z ktorého minerálna voda (27 °C) z hĺbky 516 m každých 30 sekúnd striekala do výšky 30 metrov, v auguste roku 1930 ale aktivita gejzíra ustala.

## Kultúra a zaujímavosti
### Pamiatky
* Rímskokatolícky kostol sv. Uršule, jednoloďová barokovo-klasicistická stavba so segmentovým ukončením presbytéria a predstavanou vežou, z roku 1823. Kostol bol obnovovaný v roku 1926. Interiér je zaklenutý plackovou klenbou. Hlavný oltár sv. Uršule je klasicistický. Na empore je umiestnený jednomanuálový organ od Jozefa Hardoníka z konca 19. storočia. Fasády kostola sú členené pilastrami a oknami s polkruhovým záklenkom s podseknutím a šambránami. Veža s nárožným zaoblením je členená kordónovými rímsami a lizénovými rámami, ukončená je ihlancovou helmicou. 

Nitra nad Ipľom - autobusová zastávka.jpg|Kostol sv. Uršule
Rímsko-katolícky kostol - Nitra nad Ipľom.jpg
Nitra nad Ipľom - pamät. tabuľa na rímsko-katolíckom kostole.jpg|Pamätná tabuľa na kostole


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Grécka občianska vojna

**Grécka občianska vojna** bol vojenský konflikt, ktorý sa odohral v rokoch 1946 - 1949 v Grécku. Na jednej strane konfliktu stála konzervatívna časť gréckej spoločnosti a silové zložky gréckej vlády, najprv podporované Britániou a neskôr USA. Druhá, takzvaná revolučná časť spoločnosti, bola vedená gréckou komunistickou stranou. 

Občianska vojna skončila porážkou komunistov a ich demokratickej armády (*Dimokratikos Stratos Elladas - DSE*) regulárnou gréckou (helenskou) armádou. Počas bojov druhej svetovej vojny a občianskej vojny bolo uväznených asi 100 tisíc odporcov režimu, najmä bojovníkov najväčšej organizácie protifašistického odboja ELAS, z ktorých 3 tisíc bol odsúdení na smrť. Po tom, čo dočasná vláda v roku 1948 oznámila, že všetky deti musia opustiť oblasti Grécka kontrolované DSE, mnoho (desaťtisíce) slovanských Macedóncov bojujúcich na strane komunistov. Exodus slovanských Macedóncov z gréckeho Macedónska pokračoval aj po skončení občianskej vojny a mnohí sa vrátili do vtedajšej Socialistickej republiky Macedónsko. 11 000 detí boli za účasti Medzinárodného červeného kríža distribuovaní ako utečenci v Juhoslávii (vrátane Macedónska).

Pred obavou z pokračovania zatýkania komunistov viacerí emigrovali do krajín východného bloku, ktorý ich podporoval. Najviac ľudí odišlo do ZSSR (do Taškentu sa presunulo aj sídlo gréckej komunistickej strany) a ďalších približne 12 000 do bývalého Česko-Slovenska. Od apríla 1948 do prvých mesiacov roku 1950 bolo v rámci „akcie Grécke deti“ československou vládou prijatých 5 221 detí a niekoľko stoviek dospelých, ktorí získali status politických utečencov. Počet gréckych utečencov sa v priebehu šesťdesiatych rokov zvýšil, pretože krajiny bývalého socialistického bloku pristúpili k zlučovaniu rodín, ktoré boli rozdelené pobytom na rôznych miestach. Dôsledkom tejto činnosti sa na začiatku 70. rokov ku gréckej národnosti v ČSSR hlásilo podľa niektorých neoficiálnych zdrojov až 15 tisíc osôb. Medzi najznámejšie „Grécke deti“ patria speváčky Martha Elefteriadu (* 12. september 1946) a Tena Elefteriadu (* 16. apríl 1948). 

## Referencie


Kategória:Vojny 20. storočia
Čínske občianske a revolučné vojny

**Čínske občianske a revolučné vojny** alebo **Čínska občianska vojna ** (v širšom zmysle) je označenie pre sériu občianskych a revolučných bojov v Číne v prvej polovici 20. storočia, ktorých najdôlejšími „hráčmi“ boli Kuomintang (Čínska národná strana; KMT) a Komunistická strana Číny. Skončili sa roku 1949, kedy komunisti obsadili pevninu a Kuomintang utiekol na Taiwan a iné ostrovy.

Začiatok čínskych občianskych a revolučných vojen závisí od interpretácie, udáva sa 1911 (sinchajská revolúcia = čínska revolúcia I), 1924 (začiatok občianskej vojny za národné zjednotenie Číny) alebo 1926 (nástup Čankajška k moci). Pojmom **čínska občianska vojna** (v užšom zmysle) sa jednoznačne najčastejšie chápe iba občianska vojna v rokoch 1945/1946-1949 (=čínska revolúcia II).

## Stručný priebeh
### Predohra
* 1912: po sinchajskej revolúcii je vyhlásená Čínska republika; na jej čele je Sunjatsen, ktorý roku 1913 odovzdáva vládu Jüan Š’-kchajovi; založenie Kuomintangu
* 1912/1914-1916: diktatúra Jüan Š’-kchaja
* 1914: Sunjatsen vodcom Kuomintangu
* 1916 – 1928: po smrti Jüan Š’-kchaja sa Čína fakticky rozpadla na regionálne štáty väčšinou pod vedením generálov
* 1921: založenie Komunistickej strany Číny

### Občianske vojny
* 1924 – 1927: občianska vojna za národné zjednotenie Číny vedená koalíciou Kuomnitangu a komunistov:
** 1926: Čankajšek nový vodca Kuomintangu
** 1926 – 1927 a 1928: dve úspešné výpravy, tzv. Severný pochod (pej-fu), za odstránenie vlád regionálnych vládcov
* 1927 – 1937: občianska vojna medzi Kuomintagom a komunistami (komunisti chceli sovietizáciu Číny)
** 1927: rozpad Kuomintangu na ľavé a pravé krídlo (prevahu získavá Čankajškove pravé krídlo); potlačenie komunistov; rozpad koalície Kuomintangu a komunistov; Čankajšek vytvára vlastnú vládu v Nankingu
** 1929: komunisti vytvárajú sovietsku republiku Južný Ťiang-si, neskôr ich Čankajšek obkľúčil
** 1934 – 1936: tzv. Dlhý pochod: Komunisti sa prebili z obkľúčenia a dva roky tiahli Čínou a agitovali
* 1932 – 1945: po japonskej invázii roku 1931, existoval v Mandžusku bábkový štát Japonska (tzv. Mandžukuo na čele s cisárom Pchu-i = Manšukoku)
* 1933 – 1935: postup Japoncov v severnej Číne
* 1937 – 1945: Druhá Čínsko-japonská vojna (prevažne súčasť 2. svetovej vojny)
* 1937 – 1945: Kuomintang a komunisti vo (vynútenom) spoločnom boji proti Japoncom, Wang Ťing-wejov režim na okupovanom území 
* 1945/1946 – 1949: po japonskej kapitulácii opäť občianska vojna medzi Kuomintangom a komunistami (čínska revolúcia II)
* 1949: Komunisti obsadili pevninu a v Pekingu vyhlásili Čínsku ľudovú republiku; Kuomintang bol vytlačený na ostrov Taiwan, Pcheng-chu a niekoľko ďalších ostrovov – na Taiwane tak dodnes kontinuálne pokračuje režim Čínskej republiky

Kategória:Vojny Číny
Kategória:Vojny 20. storočia
Kategória:Občianske vojny
Kategória:Medzivojnové obdobie
Čínska revolúcia

**Čínska revolúcia** môže byť:
*Sinchajská revolúcia (1911 – 1912)
*Čínska občianska vojna (1946 – 1949)
Perl

**Perl** (**P**ractical **E**xtraction and **R**eport **L**anguage) je univerzálny, interpretovaný (t.j. netreba ho kompilovať) programovací jazyk, vyvinutý v roku 1987, Larrym Wallom, lingvistom, ktorý pracoval ako správca systémov v NASA. Zámerom bolo spraviť jazyk praktický (ľahko používateľný, výkonný, kompletný) a nie nevyhnutne pekný (elegantný, minimalistický). Jazyk prešiel viacerými vývojovými míľnikmi:

Pôvodne bol Perl vyvinutý na manipuláciu textu, dnes sa používa v mnohých oblastiach, od správy systémov, programovanie webov, sieťové programovanie, vývoj GUI, programovanie hier a 3D grafiku pomocou OpenGL, až po webové aplikácie, akou je napríklad Wikipédia. Perl 5 beží na viac ako 100 platformách od prenosných zariadení až po mainframy.  

Medzi hlavné črty Perl-u patrí:
* masívna knižnica použiteľného kódu
* kultúra najlepšej praxe a testovania
* vľúdna a otvorená komunita

Programovať v Perl-e sa dá rôznymi štýlmi v závislosti na projekte, dostupnom čase, očakávanej potreby údržby programu, osobnom štýle. Moto jazyka je TIMTOWTDI (There's more than one way to do it), čo umožňuje tvoriť pekný kód ale aj ťažko čitateľný neporiadok.

## Externé odkazy
* Domáca stránka projektu
* Perl dokumentácia
* Perl Monks - legendárny komunitný portál venovaný Perl-u
* CPAN - masívna knižnica použiteľného kódu
* Bratislava Perl Mongers 
* Slovenská stránka o Perl-e (neaktuálna) 
* seriál o Perl-e na linuxsoft.cz 

Kategória:Programovacie jazyky
Bukovina (okres Liptovský Mikuláš)

**Bukovina** je obec na Slovensku v okrese Liptovský Mikuláš.

## Polohopis
Nachádza sa asi 15km od Liptovského Mikuláša, v nadmorskej výške , situovaná v Liptovskej kotline pod Chočskými vrchmi v doline potoka Sestrč. Prevažne odlesnený pahorkatinný povrch chotára tvoria treťohorné pieskovce a ílovce. Súčasťou obce je aj osada Janošovce, ktorá sa v dôsledku rozrastania obce spojila s kmeňovou obcou. Z tejto časti obce severovýchodným smerom vedie poľná cesta vhodná aj pre cyklistov do obce Ižipovce. Pokračuje ďalej východným smerom až do obce Prosiek so známou Prosieckou dolinou.

## Dejiny
Najstaršia zmienka o obci je z roku 1297, keď kráľ Ondrej III. daroval Ladislavovi Noseovmu synovi, pustý les označený ako „Nagbokovina“. 

## Názov
**Vývin názvu obce**
* 1297 - *Silva Nagbukovina* 
* 1388 - *Bokovina*, *Bokovina a.n. Stelistyge*
* 1392 - *Bakonia a.n. Selihche*
* 1506 - *Bukovina *

## Kultúra a zaujímavosti
### Pamiatky
* Ľudová usadlosť číslo 15, súbor ľudových zrubových objektov domu, sypanca, maštale a humna z roku 1896. Nachádza sa v severnej časti dediny, pri ceste spájajúcej Liptov s Oravou. Dom je jednopodlažná trojpriestorová zrubová stavba na pôdoryse obdĺžnika. Má bielenú fasádu a sedlovú strechu s podlomenicou a kuklou. Pokrytá je šindľom. 

Bukovina - hosp. usadlosť z 19. storočia.JPG|Ľudová usadlosť č. 15
Bukovina - dom, NKP č. 505-28971.JPG
Bukovina - hosp. dvor - maštaľ a humno.JPG|Maštaľ a humno
Bukovina - hosp. usadlosť z 19. storočia - sýpka.JPG|Sypanec


### Turizmus
Neďaleko obce sa nachádza vodná nádrž Liptovská Mara, ktorá poskytuje možnosti kúpania, športového rybolovu, člnkovania a rekreačných vodných športov. Vzhľadom na to, že obec hraničí s regiónom Orava, je tu možnosť turistických vychádzok v prekrásnom prostredí bukových a smrekových lesov. Turistický chodník je označený modro-bielou turistickou značkou od usadlosti až po úpätie pozostatku „Starhradu“,(Liptovský hrad, Sielnicky hrad). Údolím potoka Sestrč prechádza lesná cesta až na Oravu do obce Malatiná. Slúži zároveň ako obľúbená cykrotrasa. Ďalším typom na pekný výlet je výstup po označenom chodníku zo susednej obce Liptovská Anna na vyhliadkovú skalu Čerenová cca 

## Občianska vybavenosť
Obec disponuje kultúrnym domom, v ktorom sa usporiadavajú kultúrne a spoločenské podujatia aj pre susedné obce. V poslednom období sú v obci budované aj rekreačné chatky na individuálne ubytovanie, kde si návštevníci pochvaľujú peknú prírodu s možnosťou vychádzok spojených so zberom lesných plodov a húb.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Vigilius

**Vigilius** (* okolo 500– † 7. jún 555) bol 59. pápežom od roku 537 do 7. júna 555. Narodil sa vo významnej rímskej rodine. Jeho otec bol konzulom brat senátorom. Známy je svojou účasťou na spore o Tri kapitoly.

Už Bonifác II. ho určil za svojho nástupcu, no rímsky klérus mu odoprel súhlas. Pápež Agapetus I. ho vyslal ako aposkrisária do Carihradu. Tu sa začal prikláňať k monofyzitizmu a do Ríma sa po smrti Agapeta I. vracal ako cisárovnou Theodorou uprednostňovaný favorit voľby. Justinián I. si od voľby Vigilia sľuboval aj vyriešenie sporu medzi zástancami Chalcedónskeho koncilu a monofyzitizmu.

Po Vigiliovom návrate sa však pápežom stal na nátlak ostrogótskeho kráľa Teodabada Silverius. Vigilius sa stal na nátlak z Carihradu 29. marca 537 protipápežom a bol všeobecne po Silveriovej smrti uznaný za jeho nástupcu.

Napriek očakávaniu cisára sa však Vigilius začal stavať proti monofyzitizmu. Následne roku 543/544 Justinián odsúdil spisy troch významných antiochijských teológov (pre ďalší vývoj pozri spor o tri kapitoly). Proti tomuto výnosu, ktorý zároveň spochybňoval autoritu Chalcedónskeho koncilu, sa však postavili západní biskupi a Vigilius, ktorí odmietli Tri kapitoly odsúdiť. Vigilius odcestoval do Carihradu, kde na v roku 548 vo svojom *Iudicatum* podpísal odsúdenie Troch kapitol. Tento krok však vyvolal veľkú vlnu nevôle na Západe a Vigilius preto Iudicatum odvolal (550).  

V tejto situácii uzatvoril Vigilius s Justiniánom tichú dohodu, že bude v celej záležitosti zvolaný ekumenický koncil, ktorý rozhodne; až dovtedy nemala žiadna strana uskutočňovať ďalšie kroky. Justinián aj napriek tomu roku 551 znova Tri kapitoly odsúdil, proti čomu Vigilius protestoval. Po vyhrotení sporu sa pápež uchýlil do Kostola svätých Petra a Pavla. Cisárski vojaci sa pápeža snažili s chrámu dostať, no nepodarilo sa im to a Vigilius azyl opustil až po sľube o jeho bezpečí. Neskôr z Konštantínopola pre dohľad nad ním tajne odišiel do Chalcedónu a vrátil sa až po rokovaniach. 

V máji 553 sa v Carihrade začal piaty všeobecný cirkevný koncil. Vigilius sa koncilu nezúčastnil a postavil sa zásadne proti odsúdeniu kapitol. Cisár ho pre to nechal koncilom exkomunikovať. Koncil následne Vigiliovi nechal možnosť oľutovať svoje chyby a ten sa v druhom *Constitutum* vyjadril v súlade s výsledkami koncilu. 

Vigiliovo správanie v celej záležitosti otriaslo autoritou pápeža ako patriarchu Západu na viac ako 150 rokov. Pápežovi bolo po odsúdení kapitol dovolené sa vrátiť do Ríma. Vigilius zomrel na ceste domov 7. júla 555 v Syrakúzach, keď podľahol žlčníkovým kameňom, ktorými už dlho trpel. O veľa storočí neskôr sa Vigiliovo počínanie počas celej kontroverzie stalo v 19. storočí významným vzhľadom na rozpravu o pápežskej neomylnosti. 

## Pozri aj
* 2. carihradský koncil
* Tri kapitoly
* pápežská neomylnosť

## Iné projekty
 

## Bibliografia
* GELMI, J. *Papežové*. Praha: Mladá Fronta, 1994. ISBN 80-204-0457-0.

Kategória:Úmrtia 7. júna
Kategória:Úmrtia v 555
Kategória:Talianski pápeži
Kategória:Pochovaní v bazilike svätého Petra
Čínska občianska vojna

**Čínska občianska vojna** je označenie:
* pre rôzne občianske vojny v Číne v prvej polovici 20. storočia, pozri Čínske občianske a revolučné vojny
* len pre občiansku vojnu v rokoch 1946 – 1949, pozri Čínska občianska vojna (1946 – 1949)
Zedonk

right|250px|thumb|Zedonk v južnej Afrike
[right|250px|thumb|Zedonk ''Shadow'' žijúci v [ZOO]]

**Zedonk** je kríženec (hybrid), ktorý vzniká krížením zebry so somárom. Zedonk je svetlohnedé zviera s jemnými pásikmi a stojacou čiernou hrivou. 

Podobne ako mul alebo mulica sa už zedonk nemôže rozmnožovať, čo je spôsobené nepárnym počtom chromozómov.

## Pozri aj
* mul
* mulica

## Externé odkazy
* http://www.smh.com.au/articles/2003/08/28/1062050609625.html, v angličtine
* Colchester Zoo o zedonkovi , v angličtine
* http://www.geocities.com/zedonknzorse/basics.html, v angličtine

Kategória:Zvieracie krížence
Podhorie

**Podhorie** môže byť:

* obec na Slovensku v okrese Žilina, pozri Podhorie (okres Žilina)
* obec na Slovensku v okrese Banská Štiavnica, pozri Podhorie (okres Banská Štiavnica)
* miestna časť obce Beluša v okrese Púchov, pozri Podhorie (Beluša)
* miestna časť obce Prietrž v okrese Senica, pozri Podhorie (Prietrž)
* miestna časť obce Slavnica v okrese Ilava, pozri Podhorie (Slavnica)
* osada obce Brezina v okrese Trebišov, pozri Podhorie (Brezina)
* geomorfologický podcelok alebo časť na styku nížiny, resp. kotliny a pohoria, pozri Podhorie (geomorfologický podcelok)

## Pozri aj
* Zoznam podhorí na Slovensku
Lefantovce

**Lefantovce** môžu byť:

* obec na Slovensku v okrese Nitra, pozri Dolné Lefantovce 
* obec na Slovensku v okrese Nitra, pozri Horné Lefantovce
Bystrá

**Bystrá** môže byť:

* vodný tok na Slovensku
** prítok Barlohova v povodí Okny, pozri Bystrá (prítok Barlohova)
** prítok Belej v povodí Váhu, pozri Bystrá (prítok Belej)
** prítok Bobroveckého potoka v povodí Oravy, pozri Bystrá (prítok Bobroveckého potoka)
** prítok Cirochy, pozri Bystrá (prítok Cirochy)
** prítok Hornádu pri Margecanoch, pozri Bystrá (prítok Hornádu, Margecany)
** prítok Hornádu pri Spišskom Bystrom, pozri Bystrá (prítok Hornádu, Spišské Bystré)
** prítok Osturnianskeho potoka v povodí Dunajca, pozri Bystrá (prítok Osturnianskeho potoka)
** prítok Polhoranky v povodí Oravy, pozri Bystrá (prítok Polhoranky)
** prítok Polianskeho potoka v povodí Ondavy, pozri Bystrá (prítok Polianskeho potoka)
** prítok Štiavnice v povodí Váhu, pozri Bystrá (prítok Štiavnice)

* obec:
** na Slovensku v okrese Brezno, pozri Bystrá (okres Brezno)
** na Slovensku v okrese Stropkov, pozri Bystrá (okres Stropkov) 
** v Česku v okrese Pelhřimov, pozri Bystrá (okres Pelhřimov)

* vrch na Slovensku
** v Čiernej hore (765,8 m n. m.), pozri Bystrá (vrch v pohorí Čierna hora)
** v Západných Tatrách (2 248,4 m n. m.), pozri Bystrá (vrch v Západných Tatrách)

* rekreačné stredisko pri Humennom, pozri Bystrá (rekreačné stredisko)
* stretnutie gréckokatolíckej mládeže Slovenska, pozri Bystrá (stretnutie gréckokatolíckej mládeže)

## Pozri aj
* Krajná Bystrá
* Nižná Bystrá
* Ruská Bystrá
Breznička

**Breznička** môže byť:

* obec v okrese Poltár, pozri Breznička (okres Poltár)
* obec v okrese Stropkov, pozri Breznička (okres Stropkov)
Beňadovo

**Beňadovo** je obec na Slovensku v okrese Námestovo.

## Znaky obce

### Erb obce
V striebornom štíte z troch nízkych zelených kopčekov vyrastá zelený smrek so zlatým kmeňom, po bokoch ktorého vyrastajú zelené rastliny Benediktu lekárskeho s červeným kvetom.

### Vlajka obce
Vlajka obce pozostáva zo siedmich pozdĺžnych pruhov vo farbách červenej (2/8),bielej (2/8), zelenej (2/8) a  žltej (2/8).Vlajka má pomery strán 2:3 a ukončená je tromi cípmi.

## Referencie

## Iné projekty

## Externé odkazy
* 


Kategória:Obce okresu Námestovo
Bobrov

**Bobrov** je obec na Slovensku v okrese Námestovo.

Obec bola založená na území, ktoré patrilo k Oravskému hradu ako valašská obec uplatňujúca valašské práva. Jej obyvatelia boli osobne slobodní a strážili hranice. Jej názov vznikol z priezvisk prvých osadníkov Bowber alebo Boubrowský. Prvá zmienka o Bobrove je na rukopisnej mape hornej Oravy z roku 1550, ktorá bola zhotovená pri zakresľovaní slaného prameňa na úpätí Babej hory. V roku 1592 Juraj Thurzo prepísal a potvrdil vtedajšiemu šoltýsovi Michalovi Boubrowskému listinu o zriadení obce Boubrow. 

V obci je rímskokatolícky kostol sv. Jakuba staršieho z roku 1753 a kaplnka s. Anny z roku 1813.

## Rodáci
* Michal Bajor (*1876 – †1923), národný pracovník
* Anton Beluš (*1826 – †1905), publicista a katolícky kňaz
* František Beluš (*1830 – †1873), náboženský spisovateľ, učiteľ a jezuita
* Bonaventúra Štefan Buc (1910 – 1966), doktor filozofie, pedagóg, filológ, prekladateľ a člen rehoľe františkánov http://www.frantiskani.sk/nekr/04/buc.htm 
* Ján Klinovský (1905 – 1944) - predseda Obilnej spoločnosti pre Slovensko, účastník protinacistického odboja 
* Irena Schusterová (1937 – 2008) - manželka bývalého prezidenta R. Schustera
* Michal Šulek (1932 – 2001) - politický väzeň
* František Vlossák (1864 – 1956) - rímskokatolícky kňaz, krajanský činiteľ
* Jozef Žmuráň (1921 – 1982) - elektrotechnický inžinier, energetik

## Referencie

## Iné projekty

## Externé odkazy
* 


Kategória:Obce okresu Námestovo
Hruštín

**Hruštín** je obec na Slovensku v okrese Námestovo. Nachádza sa tu lyžiarske stredisko Ski zabava Hruštín. 

## Osobnosti
* Ján Martvoň (* 1857† 1948), kňaz, národovec a organizátor kultúrneho a duchovného života amerických Slovákov
* Andrej Martvoň (* 1891† 1955), slovenský verejný činiteľ a lekárnik
* Juraj Šeliga (* 1990), slovenský politik, bývalý podpredseda Národnej rady SR, býval v obci

## Referencie

## Iné projekty

## Externé odkazy
* 


Kategória:Obce okresu Námestovo